title: Odluka Vijeća 2008/651/ZVSP/PUP od 30. lipnja 2008. o potpisivanju, u ime Europske unije, Sporazuma između Europske unije i Australije o obradi i prijenosu podataka EU-a iz evidencije podataka o putnicima (PNR) od strane zračnih prijevoznika australskoj carinskoj službi

text:
               19/Sv. 10

               HR

               Službeni list Europske unije

               139

         32008D0651

               L 213/47

               SLUŽBENI LIST EUROPSKE UNIJE

         ODLUKA VIJEĆA 2008/651/ZVSP/PUP
   od 30. lipnja 2008.
   o potpisivanju, u ime Europske unije, Sporazuma između Europske unije i Australije o obradi i prijenosu podataka EU-a iz evidencije podataka o putnicima (PNR) od strane zračnih prijevoznika australskoj carinskoj službi
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 24. i 38.,
   budući da:

               (1)

               Vijeće je 28. veljače 2008. odlučilo ovlastiti predsjedništvo kojemu pomaže Komisija da započne pregovore o Sporazumu između Europske unije i Australije o obradi i prijenosu podataka EU-a iz evidencije podataka o putnicima (PNR) od strane zračnih prijevoznika australskoj carinskoj službi. Ti su pregovori bili uspješni i sastavljen je nacrt Sporazuma.

               (2)

               Ovaj Sporazum sadrži detaljna jamstva za zaštitu podataka iz PNR-a koji su preneseni iz Europske unije, a odnose se na putničke letove u i iz Australije.

               (3)

               Australija i Europska unija će povremeno preispitivati provedbu Sporazuma, kako bi se omogućilo strankama, da u svjetlu tog nadzora, poduzmu mjere koje smatraju potrebnima.

               (4)

               Sporazum bi trebalo potpisati, podložno njegovu kasnijem sklapanju.

               (5)

               Članak 15. stavak 2. Sporazuma predviđa da se Sporazum okvirno primjenjuje od dana potpisivanja. Države članice bi stoga trebale primjenjivati njegove odredbe od toga dana u skladu s postojećim domaćim pravom. U vrijeme potpisivanja ugovora sastavlja se u tu svrhu Izjava,

         ODLUČILO JE SLJEDEĆE:
   Članak 1.
   Potpisivanje Sporazuma između Europske unije i Australije o obradi i prijenosu podataka EU-a iz evidencije podataka o putnicima (PNR) od strane zračnih prijevoznika australskoj carinskoj službi, odobrava se u ime Europske unije, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se odrediti osobu(-e) koja(-e) će biti ovlaštena(-e) potpisati Sporazum u ime Europske unije, podložno njegovu sklapanju.
   Članak 3.
   U skladu s člankom 15. stavkom 2. Sporazuma odredbe Sporazuma privremeno se primjenjuju u skladu s postojećim domaćim pravom od dana potpisivanja, do datuma njegovog stupanja na snagu. U vrijeme potpisivanja ugovora sastavlja se izjava o privremenoj primjeni.

      Sastavljeno u Bruxellesu 30. lipnja 2008.

            Za Vijeće

            Predsjednik

         D. RUPEL

   PRILOG

      Izjava koja se u ime Europske unije daje u vrijeme potpisivanja Sporazuma između Europske unije i Australije o obradi i prijenosu podataka EU-a iz evidencije podataka o putnicima (PNR) od strane zračnih prijevoznika australskoj carinskoj službi

      „Ovaj Sporazum koji ne odstupa od zakonodavstva EU-a i ne mijenja zakonodavstvo EU-a ili njegovih država članica, države članice primjenjuju, do njegovog stupanja na snagu, privremeno, u dobroj vjeri u okviru njihovih postojećih nacionalnih prava”.


title: 2011/194/EU: Odluka Vijeća od 7. ožujka 2011. o sklapanju Ženevskog sporazuma o trgovini bananama između Europske unije i Brazila, Kolumbije, Kostarike, Ekvadora, Gvatemale, Hondurasa, Meksika, Nikaragve, Paname, Perua i Venezuele i Sporazuma o trgovini bananama između Europske unije i Sjedinjenih Američkih Država

text:
               11/Sv. 119

               HR

               Službeni list Europske unije

               208

         32011D0194

               L 088/66

               SLUŽBENI LIST EUROPSKE UNIJE

         ODLUKA VIJEĆA
   od 7. ožujka 2011.
   o sklapanju Ženevskog sporazuma o trgovini bananama između Europske unije i Brazila, Kolumbije, Kostarike, Ekvadora, Gvatemale, Hondurasa, Meksika, Nikaragve, Paname, Perua i Venezuele i Sporazuma o trgovini bananama između Europske unije i Sjedinjenih Američkih Država
   (2011/194/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s Odlukom Vijeća 2010/314/EU (1), Ženevski sporazum o trgovini bananama između Europske unije i Brazila, Kolumbije, Kostarike, Ekvadora, Gvatemale, Hondurasa, Meksika, Nikaragve, Paname, Perua i Venezuele i Sporazum o trgovini bananama između Europske unije i Sjedinjenih Američkih Država u ime Unije potpisani su prvi 31. svibnja 2010., a potonji 8. lipnja 2010., podložno njihovom kasnijem sklapanju.

               (2)

               Ta dva Sporazuma treba odobriti,

         DONIJELO JE OVU ODLUKU:
   Članak 1.
   Ovime se odobravaju sljedeći Sporazumi:

               (a)

               Ženevski sporazum o trgovini bananama između Europske unije i Brazila, Kolumbije, Kostarike, Ekvadora, Gvatemale, Hondurasa, Meksika, Nikaragve, Paname, Perua i Venezuele (2) („Ženevski sporazum”);

               (b)

               Sporazum o trgovini bananama između Europske unije i Sjedinjenih Američkih Država (3) („Sporazum između EU-a i SAD-a”).

         Članak 2.
   Predsjednik Vijeća ovime se ovlašćuje da odredi osobu ili osobe ovlaštene za slanje obavijesti koje su predviđene stavkom 8. točkom (a) Ženevskog sporazuma i stavkom 6. Sporazuma između EU-a i SAD-a, čime se izjavljuje suglasnost Unije da je obvezuju ti Sporazumi.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 7. ožujka 2011.

            Za Vijeće

            Predsjednik

         CZOMBA S.

      (1)  SL L 141, 9.6.2010., str. 1.

      (2)  SL L 141, 9.6.2010., str. 3.

      (3)  SL L 141, 9.6.2010., str. 6.


title: 2009/1010/PUP: Odluka upravnog odbora Europola od 4. lipnja 2009. o uvjetima u vezi s obradom podataka na temelju članka 10. stavka 4. Odluke o Europolu

text:
               19/Sv. 008

               HR

               Službeni list Europske unije

               270

         32009D1010

               L 348/1

               SLUŽBENI LIST EUROPSKE UNIJE

               04.06.2009.

      ODLUKA UPRAVNOG ODBORA EUROPOLA

   od 4. lipnja 2009.
   o uvjetima u vezi s obradom podataka na temelju članka 10. stavka 4. Odluke o Europolu
   (2009/1010/PUP)
   UPRAVNI ODBOR EUROPOLA,
   uzimajući u obzir Odluku Vijeća 2009/371/PUP od 6. travnja 2009. o osnivanju Europskog policijskog ureda (Europol) (1) (dalje u tekstu „Odluka o Europolu”), a posebno njezin članak 10. stavak 4.,
   budući da:

               (1)

               Upravni odbor, na prijedlog ravnatelja i nakon savjetovanja sa zajedničkim nadzornim tijelom, utvrđuje uvjete u vezi s obradom podataka radi utvrđivanja jesu li takvi podaci bitni za zadaće Europola i mogu li se uključiti u jedan od njegovih sustava za obradu informacija, a posebno uvjete u pogledu pristupa podacima i uporabe podataka, kao i rokova za pohranu i brisanje podataka.

               (2)

               Upravni odbor, donošenjem ove Odluke, vodi računa o načelima Konvencije Vijeća Europe o zaštiti pojedinaca u pogledu automatske obrade osobnih podataka od 28. siječnja 1981. i Preporuke br. R(87)15 Odbora ministara Vijeća Europe od 17. rujna 1987. o uporabi osobnih podataka u policijskom sektoru.

               (3)

               Odluka upravnog odbora podnosi se Vijeću na odobrenje,

         ODLUČIO JE:
   Članak 1.
   Definicije
   Za potrebe ove Odluke:

               (a)

               „osobni podaci” znači svaka informacija povezana s osobom čiji je identitet utvrđen ili ga je moguće utvrditi; osoba čiji je identitet moguće utvrditi je osoba koju je moguće identificirati, izravno ili neizravno, posebno upućivanjem na identifikacijski broj ili na jedan ili više čimbenika koji su specifični za njegov fizički, fiziološki, duševni, ekonomski, kulturni ili socijalni identitet;

               (b)

               „obrada osobnih podataka” ili „obrada” znači svaki postupak ili skup postupaka koji se obavljaju u vezi s osobnim podacima, automatskim sredstvima ili bez njih, kao što je prikupljanje, bilježenje, uređivanje, pohranjivanje, prilagođivanje ili izmjena, traženje, konzultiranje, uporaba, otkrivanje prijenosom, širenjem ili stavljanjem na raspolaganje na drugi način, prilagodbu ili kombiniranje, blokiranje, brisanje ili uništavanje;

               (c)

               „sustavi za obradu informacija” znači Europolov informacijski sustav, analitičke radne datoteke i drugi sustavi za obradu osobnih podataka iz članka 10. stavka 1. Odluke o Europolu;

               (d)

               „Europolov informacijski sustav” znači sustav iz članka 11. stavka 1. Odluke o Europolu;

               (e)

               „analitička radna datoteka” znači datoteka otvorena za potrebe analize, kako je navedena u članku 14. Odluke o Europolu;

               (f)

               „tijela EU-a” znači institucije, tijela, uredi i agencije osnovane Ugovorom o Europskoj uniji ili Ugovorima o osnivanju Europskih zajednica ili na temelju njih, iz članka 22. stavka 1. Odluke o Europolu;

               (g)

               „treće stranke” znači treće države i organizacije iz članka 23. stavka 1. Odluke o Europolu;

               (h)

               „propisno ovlašteno osoblje Europola” znači osoblje Europola koje imenuje direktor za obradu osobnih podataka u skladu s ovom Odlukom.

         Članak 2.
   Područje primjene
   Ova Odluka primjenjuje se na osobne podatke dostavljene Europolu radi određivanja jesu li takvi podaci bitni za njegove zadaće i mogu li se uključiti u njegove sustave za obradu informacija, uz izuzetak:

               (a)

               osobnih podataka koji su uneseni u Europolov informacijski sustav na temelju članka 13. stavka 1. Odluke o Europolu;

               (b)

               osobnih podataka koje država članica, tijelo EU-a ili treća stranka ponude za uključivanje u posebnu analitičku radnu datoteku kao i osobnih podataka koji su uneseni u analitičku radnu datoteku na temelju članka 14. Odluke o Europolu;

               (c)

               osobnih podataka koji su dostavljeni Europolu za uključivanje u drugi poseban sustav za obradu osobnih podataka iz članka 10. stavka 1. posljednje rečenice Odluke o Europolu.

         Članak 3.
   Pristup i uporaba
   1.   Pristup osobnim podacima koje Europol obrađuje u skladu s ovom Odlukom ograničava se na propisno ovlašteno osoblje Europola.
   2.   Ne dovodeći u pitanje članak 17. Odluke o Europolu, osobni podaci koje Europol obrađuje u skladu s ovom Odlukom koriste se samo za potrebe utvrđivanja jesu li takvi podaci bitni za Europolove zadaće i mogu li se uključiti u njegove sustave za obradu informacija.
   3.   Ako Europol odredi da su podaci bitni za njegove zadaće i da se mogu uključiti u Europolov informacijski sustav, Europol predlaže da država članica koja je podatke dostavila podatke unese u Europolov informacijski sustav, u skladu s člankom 13. stavkom 1. Odluke o Europolu. Ako država članica ne postupi u skladu s prijedlogom Europola, primjenjuje se članak 5. ove Odluke.
   Članak 4.
   Pravila o zaštiti osobnih podataka i pravila o sigurnosti podataka
   1.   Europol se pri obradi osobnih podataka u skladu s ovom Odlukom pridržava pravila o zaštiti osobnih podataka i pravila o sigurnosti podataka, koja su utvrđena u Odluci o Europolu, a posebno u člancima 18., 27. i 35. te pravila koja su donesena u provedbi te Odluke.
   2.   Ako Europol odluči takve podatke uključiti u sustave za obradu informacija ili ih odluči izbrisati ili uništiti, o tome obavješćuje državu članicu, tijelo EU-a ili treću stranku kao oni koji su podatke dostavili.
   Članak 5.
   Rok za čuvanje podataka
   1.   Odluka o uporabi osobnih podataka u skladu s člankom 3. stavkom 2. donosi se u najkraćem mogućem roku, a u svakom slučaju najkasnije šest mjeseci nakon što je Europol takve podatke primio.
   2.   Ako po isteku šestomjesečnog razdoblja takva odluka nije donesena, dotični podaci se brišu ili uništavaju, a o tome se obavješćuje država članica, tijelo EU-a ili treća stranka, kao oni koji su podatke dostavili.
   Članak 6.
   Odgovornost
   Europol je odgovoran da osigura poštovanje članaka 3., 4. i 5. ove Odluke.
   Članak 7.
   Stupanje na snagu
   Ova Odluka stupa na snagu na dan početka primjene Odluke o Europolu.

      Sastavljeno u Den Haagu 4. lipnja 2009.
      Odobreno od strane Vijeća 30. studenoga 2009.

            Predsjednik

         S. CLERTON

      (1)  SL L 121, 15.5.2009., str. 37.


title: 2014/28/EU: Odluka Europske središnje banke od 29. kolovoza 2013. o utvrđivanju mjera potrebnih za doprinos akumuliranoj vrijednosti vlasničkog kapitala Europske središnje banke te za prilagodbu potraživanja nacionalnih središnjih banaka koja su jednaka prenesenim deviznim pričuvama (ESB/2013/26)

text:
               21.1.2014

               HR

               Službeni list Europske unije

               L 16/47

      ODLUKA EUROPSKE SREDIŠNJE BANKE

   od 29. kolovoza 2013.
   o utvrđivanju mjera potrebnih za doprinos akumuliranoj vrijednosti vlasničkog kapitala Europske središnje banke te za prilagodbu potraživanja nacionalnih središnjih banaka koja su jednaka prenesenim deviznim pričuvama
   (ESB/2013/26)
   (2014/28/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 30.,
   budući da:

               (1)

               Odluka ESB/2013/28 od 29. kolovoza 2013. o postotnim udjelima u ključu za upis kapitala Europske središnje banke (1) određuje usklađivanje ključa za upis kapitala Europske središnje banke (ESB) (dalje u tekstu: „ključ kapitala”) u skladu s člankom 29. stavkom 3. Statuta Europskog sustava središnjih banaka i Europske središnje banke (dalje u tekstu: „Statut ESSB-a”) te s učinkom od 1. siječnja 2014. utvrđuje nove pondere dodijeljene svakoj nacionalnoj središnjoj banci (NSB) u prilagođenom ključu kapitala (dalje u tekstu: „ponderi u ključu kapitala”).

               (2)

               Prilagodba pondera u ključu kapitala i posljedične promjene u udjelima nacionalnih središnjih banaka u upisanom kapitalu ESB-a zahtijevaju prilagodbu potraživanja koja je ESB na temelju članka 30. stavka 3. Statuta ESSB-a priznao nacionalnim središnjim bankama država članica čija je valuta euro (dalje u tekstu „nacionalne središnje banke iz europodručja”) te koja su jednaka doprinosima u deviznim pričuvama nacionalnih središnjih banaka iz europodručja ESB-u (dalje u tekstu „potraživanja”). One nacionalne središnje banke iz europodručja čija se potraživanja povećaju zbog povećanja njihovih pondera u ključu kapitala od 1. siječnja 2014. trebaju stoga obaviti kompenzacijski prijenos na ESB, a ESB treba obaviti kompenzacijski prijenos na one nacionalne središnje banke iz europodručja čija se potraživanja smanje zbog smanjenja njihovih pondera u ključu kapitala.

               (3)

               U skladu s općim načelima pravednosti, jednakog tretmana i zaštite opravdanih očekivanja, koja čine temelj Statuta ESSB-a, one nacionalne središnje banke iz europodručja čiji su se relativni udjeli u akumuliranoj vrijednosti vlasničkog kapitala ESB-a povećali zbog gore navedenih prilagodbi trebale bi također obaviti kompenzacijski prijenos onim nacionalnim središnjim bankama iz europodručja čiji se relativni udjeli smanjuju.

               (4)

               Odgovarajući ponderi u ključu kapitala za svaku nacionalnu središnju banku iz europodručja do 31. prosinca 2013. te s učinkom od 1. siječnja 2014. trebali bi biti izraženi kao postotak ukupnog kapitala ESB-a, upisanog od strane svih nacionalnih središnjih banaka iz europodručja radi izračuna prilagodbe vrijednosti udjela svake nacionalne središnje banke iz europodručja u akumuliranoj vrijednosti vlasničkog kapitala ESB-a.

               (5)

               U skladu s tim, potrebno je donijeti novu odluku ESB-a kojom se stavlja izvan snage Odluka ESB/2013/15 od 21. lipnja 2013. o utvrđivanju mjera potrebnih za doprinos akumuliranoj vrijednosti vlasničkog kapitala ESB-a te za prilagodbu potraživanja nacionalnih središnjih banaka koja su jednaka prenesenim deviznim pričuvama (2), ne dovodeći u pitanje primjenu zahtjeva iz članka 4. Odluke ESB/2013/15.

               (6)

               Na temelju članka 1. Odluke Vijeća 2013/387/EU od 9. srpnja 2013. o usvajanju eura u Latviji 1. siječnja 2014. (3), u skladu s člankom 140. stavkom 2. Ugovora o funkcioniranju Europske unije, Latvija ispunjava potrebne uvjete za usvajanje eura te odstupanje koje joj je odobreno u skladu s člankom 4. Akta o pristupanju iz 2003 (4). prestaje s učinkom od 1. siječnja 2014.

         DONIJELO JE OVU ODLUKU:
   Članak 1.
   Definicije
   Za potrebe ove Odluke:

               (a)

               „akumulirana vrijednost vlasničkog kapitala” znači ukupne pričuve ESB-a, revalorizacijski računi i rezervacije jednake pričuvama u skladu s izračunom ESB-a od 31. prosinca 2013. Pričuve ESB-a i te rezervacije jednake pričuvama uključuju, bez ograničenja općenitog značenja „akumulirane vrijednosti vlasničkog kapitala”, fond opće pričuve i rezervacije za tečajni rizik, kamatni rizik, kreditnih rizik i rizik cijene zlata.

               (b)

               „datum prijenosa” znači drugi radni dan nakon što Upravno vijeće odobri financijske izvještaje ESB-a za financijsku godinu 2013.

         Članak 2.
   Doprinos pričuvama i rezervacijama ESB-a
   1.   Ako se udio pojedine nacionalne središnje banke iz europodručja u akumuliranoj vrijednosti vlasničkog kapitala poveća zbog povećanja njezinog pondera u ključu kapitala s učinkom od 1. siječnja 2014., ta nacionalna središnja banka iz europodručja prenosi na datum prijenosa ESB-u iznos određen u skladu sa stavkom 3.
   2.   Ako se udio pojedine nacionalne središnje banke iz europodručja u akumuliranoj vrijednosti vlasničkog kapitala smanji zbog smanjenja njezinog pondera u ključu kapitala s učinkom od 1. siječnja 2014., ta nacionalna središnja banka iz europodručja prima na datum prijenosa od ESB-a iznos određen u skladu sa stavkom 3.
   3.   Na dan ili prije dana na koji Upravno vijeće odobri financijske izvještaje ESB-a za financijsku godinu 2013., ESB izračunava i potvrđuje svakoj nacionalnoj središnjoj banci iz europodručja iznos koji ta nacionalna središnja banka iz europodručja prenosi ESB-u, u slučaju kada se primjenjuje stavak 1., ili iznos koji ta nacionalna središnja banka iz europodručja prima od ESB-a, u slučaju kada se primjenjuje stavak 2. Uz primjenu zaokruživanja, svaki se preneseni ili primljeni iznos izračunava tako da se akumulirana vrijednost vlasničkog kapitala pomnoži s apsolutnom razlikom između pondera u ključu kapitala svake nacionalne središnje banke iz europodručja na dan 31. prosinca 2013. i njezinog pondera u ključu kapitala s učinkom od 1. siječnja 2014. te se rezultat podijeli sa 100.
   4.   Svaki iznos opisan u stavku 3. dospijeva u eurima na dan 1. siječnja 2014., ali se stvarno prenosi na datum prijenosa.
   5.   Na datum prijenosa nacionalna središnja banka iz europodručja ili ESB koji mora prenijeti iznos u skladu sa stavkom 1. ili stavkom 2. također zasebno prenosi kamate koje u razdoblju od 1. siječnja 2014. do datuma prijenosa dospijevaju na odgovarajuće iznose koje duguju nacionalna središnja banka iz europodručja i ESB. Prenositelji i primatelji tih kamata isti su kao i prenositelji i primatelji iznosa na koje se kamate obračunavaju.
   6.   Ako je akumulirana vrijednost vlasničkog kapitala manja od nule, iznosi koji se moraju prenijeti ili primiti na temelju stavaka 3. i 5. namiruju se u suprotnom smjeru od onog navedenog u stavcima 3. i 5.
   Članak 3.
   Prilagodba potraživanja koja su jednaka prenesenim deviznim pričuvama
   1.   Budući da će prilagođavanje potraživanja jednakih prenesenim deviznim pričuvama središnje banke Latvijas Banka biti regulirano posebnom odlukom Upravnog vijeća o uplati kapitala, prijenosu deviznih pričuva i doprinosu središnje banke Latvijas Banka pričuvama i rezervacijama Europske središnje banke, ovaj članak propisuje prilagođavanje potraživanja jednakih deviznim pričuvama prenesenim od strane drugih nacionalnih središnjih banaka iz europodručja.
   2.   Potraživanja nacionalnih središnjih banaka iz europodručja prilagođavaju se s učinkom od 1. siječnja 2014. u skladu s njihovim prilagođenim ponderima u ključu kapitala. Vrijednost potraživanja nacionalnih središnjih banaka iz europodručja s učinkom od 1. siječnja 2014. prikazana je u trećem stupcu tablice u Prilogu ovoj Odluci.
   3.   Smatra se da je svaka nacionalna središnja banka iz europodručja, na temelju ove odredbe te bez daljnjih formalnosti ili potrebe za drugim aktima, 1. siječnja 2014. prenijela ili primila apsolutnu vrijednost potraživanja (u eurima) koja je navedena pokraj njezina naziva u četvrtom stupcu tablice u Prilogu ovoj Odluci, pri čemu se „–” odnosi na potraživanje koje nacionalna središnja banka iz europodručja prenosi ESB-u, a „+” na potraživanje koje ESB prenosi nacionalnoj središnjoj banci iz europodručja.
   4.   Prvog radnog dana Transeuropskog automatiziranog sustava ekspresnih novčanih transakcija u realnom vremenu na bruto načelu (TARGET2) nakon 1. siječnja 2014., svaka nacionalna središnja banka iz europodručja prenosi ili prima apsolutnu vrijednost iznosa (u eurima) koji je naveden pokraj njezina naziva u četvrtom stupcu tablice u Prilogu ovoj Odluci, pri čemu se „+“ odnosi na iznos koji nacionalna središnja banka iz europodručja prenosi ESB-u, a „-“ na iznos koji ESB prenosi nacionalnoj središnjoj banci iz europodručja.
   5.   Na prvi radni dan sustava TARGET2 nakon 1. siječnja 2014., nacionalna središnja banka iz europodručja ili ESB koji mora prenijeti iznos temeljem stavka 4., odvojeno prenosi i kamate obračunate za razdoblje od 1. siječnja 2014. do datuma prijenosa na odgovarajuće iznose koje duguju nacionalna središnja banka iz europodručja i ESB. Prenositelji i primatelji tih kamata isti su kao i prenositelji i primatelji iznosa na koje se kamate obračunavaju.
   Članak 4.
   Opće odredbe
   1.   Kamate koje dospijevaju u skladu s člankom 2. stavkom 5. i člankom 3. stavkom 5. izračunavaju se dnevno primjenom metode stvarnog broja dana/360 dana, po stopi jednakoj posljednjoj dostupnoj graničnoj kamatnoj stopi koju je Eurosustav upotrijebio u svojim aukcijama za glavne operacije refinanciranja.
   2.   Svaki prijenos u skladu s člankom 2. stavcima 1., 2. i 5. te člankom 3. stavcima 4. i 5. provodi se zasebno preko sustava TARGET2.
   3.   ESB i nacionalne središnje banke iz europodručja koji su obvezni provesti prijenose iz stavka 2. obvezni su pravodobno navesti potrebne upute za propisno i pravodobno provođenje spomenutih prijenosa.
   Članak 5.
   Stupanje na snagu i stavljanje izvan snage
   1.   Ova Odluka stupa na snagu 1. siječnja 2014.
   2.   Ovime se stavlja izvan snage Odluka ESB/2013/15 s učinkom od 1. siječnja 2014. Međutim, stavljanje izvan snage je bez utjecaja na primjenu svih zahtjeva temeljem članka 4. Odluke ESB/2013/15.
   3.   Upućivanja na Odluku ESB/2013/15 smatraju se upućivanjima na ovu Odluku.

      Sastavljeno u Frankfurtu na Majni 29. kolovoza 2013.

            Predsjednik ESB-a

         Mario DRAGHI

      (1)  Vidjeti str. 53 ovog Službenog lista.

      (2)  SL L 187, 6.7.2013., str. 9.

      (3)  SL L 195, 18.7.2013., str. 24.

      (4)  Akt o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike i prilagodbama Osnivačkih ugovora (SL L 236, 23.9.2003., str. 33).

      PRILOG

         POTRAŽIVANJA KOJA SU JEDNAKA DEVIZNIM PRIČUVAMA PRENESENIMA ESB-U

                  (u EUR)

                  Nacionalna središnja banka iz europodručja

                  Potraživanje koje je jednako deviznim pričuvama prenesenima ESB-u, na dan 31. prosinca 2013.

                  Potraživanje koje je jednako deviznim pričuvama prenesenima ESB-u, s učinkom od 1. siječnja 2014.

                  Iznos prijenosa

                  Nationale Bank van België/Banque Nationale de Belgique

                  1 401 024 414,99

                  1 435 910 942,87

                  34 886 527,88

                  Deutsche Bundesbank

                  10 871 789 515,48

                  10 429 623 057,57

                  – 442 166 457,91

                  Eesti Pank

                  103 152 856,50

                  111 729 610,86

                  8 576 754,36

                  Banc Ceannais na hÉireann/Central Bank of Ireland

                  643 894 038,51

                  672 637 755,83

                  28 743 717,32

                  Bank of Greece

                  1 129 060 170,31

                  1 178 260 605,79

                  49 200 435,48

                  Banco de España

                  4 782 873 429,96

                  5 123 393 758,49

                  340 520 328,53

                  Banque de France

                  8 190 916 316,35

                  8 216 994 285,69

                  26 077 969,34

                  Banca d’Italia

                  7 218 961 423,55

                  7 134 236 998,72

                  –84 724 424,83

                  Central Bank of Cyprus

                  77 248 740,29

                  87 679 928,02

                  10 431 187,73

                  Latvijas Banka

                  0,00

                  163 479 892,24 (1)

                  163 479 892,24

                  Banque centrale du Luxembourg

                  100 776 863,74

                  117 640 617,24

                  16 863 753,50

                  Bank Ċentrali ta’ Malta/Central Bank of Malta

                  36 798 912,29

                  37 552 275,85

                  753 363,56

                  De Nederlandsche Bank

                  2 298 512 217,57

                  2 320 070 005,55

                  21 557 787,98

                  Oesterreichische Nationalbank

                  1 122 511 702,45

                  1 137 636 924,67

                  15 125 222,22

                  Banco de Portugal

                  1 022 024 593,93

                  1 010 318 483,25

                  –11 706 110,68

                  Banka Slovenije

                  189 499 910,53

                  200 220 853,48

                  10 720 942,95

                  Národná banka Slovenska

                  398 761 126,72

                  447 671 806,99

                  48 910 680,27

                  Suomen Pankki

                  721 838 191,31

                  728 096 903,95

                  6 258 712,64

                  Ukupno (2)

                  40 309 644 424,48

                  40 553 154 707,06

                  243 510 282,58

         (1)  Za prijenos s učinkom od datuma navedenih u Odluci ESB/2013/53 od 31. prosinca 2013. o uplati kapitala, prijenosu deviznih pričuva i doprinosima središnje banke Latvijas Banka pričuvama i rezervacijama Europske središnje banke.

         (2)  Zbog zaokruživanja ukupni iznosi ne moraju odgovarati zbroju svih prikazanih brojki.


title: Odluka Vijeća 2005/495/ZVSP od 11. listopada 2005. o sklapanju Sporazuma u obliku razmjene pisama između Europske unije i Bruneja, Singapura, Malezije, Tajlanda i Filipina o sudjelovanju tih država u Promatračkoj misiji Europske unije u Acehu (Indonezija) (Promatračka misija u Acehu – PMA)

text:
               18/Sv. 011

               HR

               Službeni list Europske unije

               15

         32005D0495(01)

               L 183/51

               SLUŽBENI LIST EUROPSKE UNIJE

               11.10.2005.

      ODLUKA VIJEĆA 2005/495/ZVSP
   od 11. listopada 2005.
   o sklapanju Sporazuma u obliku razmjene pisama između Europske unije i Bruneja, Singapura, Malezije, Tajlanda i Filipina o sudjelovanju tih država u Promatračkoj misiji Europske unije u Acehu (Indonezija) (Promatračka misija u Acehu – PMA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 9. rujna 2005. donijelo Zajedničku akciju 2005/643/ZVSP (1) o Promatračkoj misiji Europske unije u Acehu (Indonezija) (Promatračka misija u Acehu – PMA).

               (2)

               Članak 10. stavak 4. te Zajedničke akcije predviđa da su podrobni aranžmani u vezi sa sudjelovanjem trećih država predmet Sporazuma u skladu s člankom 24. Ugovora o Europskoj uniji.

               (3)

               Vijeće je 13. rujna 2004. ovlastilo Predsjedništvo, kojemu prema potrebi pomaže glavni tajnik/visoki predstavnik, da u slučaju budućih civilnih operacija EU-a za upravljanje krizama otvori pregovore s trećim državama s ciljem sklapanja Sporazuma na temelju obrasca Sporazuma između Europske unije i treće države o sudjelovanju treće države u civilnoj operaciji Europske unije za upravljanje krizom. Predsjedništvo je na toj osnovi završilo pregovore o Sporazumu u obliku razmjene pisama s Brunejom, Singapurom, Malezijom, Tajlandom i Filipinima o sudjelovanju tih država u Promatračkoj misiji Europske unije u Acehu (Indonezija) (Promatračka misija u Acehu – PMA).

               (4)

               Sporazum u obliku razmjene pisama bi trebalo odobriti,

         ODLUČILO JE:
   Članak 1.
   Ovime se u ime Europske unije odobrava Sporazum u obliku razmjene pisama između Europske unije i Bruneja, Singapura, Malezije, Tajlanda i Filipina o sudjelovanju tih država u Promatračkoj misiji Europske unije u Acehu (Indonezija) (Promatračka misija u Acehu – PMA)
   Članak 2.
   Predsjednik Vijeća ovlašćuje se za određivanje osobe (osoba) koja (koje) će imati ovlasti potpisati Sporazum u obliku razmjene pisama kako bi on bio obvezujući za Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 11. listopada 2005.

            Za Vijeće

            Predsjednik

         G. BROWN

      (1)  SL L 234, 10.9.2005., str. 13. Zajednička akcija kako je zadnje izmijenjena Zajedničkom akcijom 2006/607/ZVSP (SL L 246, 8.9.2006., str. 16.).


title: Odluka Vijeća od 14. travnja 2014. o imenovanju i zamjeni članova Upravnog odbora Europskog centra za razvoj strukovnog osposobljavanja

text:
               17.4.2014

               HR

               Službeni list Europske unije

               C 118/1

      ODLUKA VIJEĆA

   od 14. travnja 2014.
   o imenovanju i zamjeni članova Upravnog odbora Europskog centra za razvoj strukovnog osposobljavanja
   2014/C 118/01
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje koje je predložila hrvatska vlada,
   uzimajući u obzir imenovanje koje je predložila Komisija u kategoriji predstavnika zaposlenika,
   budući da:

               (1)

               Svojom Odlukom od 16. srpnja 2012. (2) Vijeće je imenovalo članove Upravnog odbora Europskog centra za razvoj strukovnog osposobljavanja na razdoblje od 18. rujna 2012. do 17. rujna 2015.

               (2)

               Moralo se popuniti mjesto hrvatskog člana.

               (3)

               Mjesto člana u Upravnom odboru Centra slobodno je za Španjolsku u kategoriji predstavnika zaposlenika.

               (4)

               Mjesto člana u Upravnom odboru Centra slobodno je za Latviju u kategoriji predstavnika organizacija poslodavaca slijedom ostavke gđe Marine SKLARA.

               (5)

               Mjesto člana u Upravnom odboru Centra u kategoriji predstavnika organizacija poslodavaca moralo se popuniti hrvatskim članom.

               (6)

               Članovi Upravnog odbora navedenog Centra trebali bi biti imenovani do kraja tekućeg mandata koji istječe 17. rujna 2015.,

         ODLUČILO JE:
   Jedini članak
   Sljedeće osobe imenuju se članovima Upravnog odbora Europskog centra za razvoj strukovnog osposobljavanja do kraja mandata koji traje do 17. rujna 2015.:

      PREDSTAVNICI VLADÂ:

               HRVATSKA

               gđa Katarina GRGEC

      PREDSTAVNICI ORGANIZACIJA ZAPOSLENIKA:

               ŠPANJOLSKA

               gđa Yolanda PONCE

      PREDSTAVNICI ORGANIZACIJA POSLODAVACA:

               LATVIJA

               gđa Inga ŠīNA

               HRVATSKA

               g. Ivica ZELIĆ

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  SL L 39, 13.2.1975., str. 1.

      (2)  SL C 228, 31.7.2012., str. 3.


title: 93/739/EZ: Odluka Vijeća od 13. prosinca 1993. o sklapanju Sporazuma u obliku razmjene pisama između Europske ekonomske zajednice i Republike Islanda o ribarstvu

text:
               04/Sv. 007

               HR

               Službeni list Europske unije

               24

         31993D0739

               L 346/19

               SLUŽBENI LIST EUROPSKE UNIJE

               13.12.1993.

         ODLUKA VIJEĆA
   od 13. prosinca 1993.
   o sklapanju Sporazuma u obliku razmjene pisama između Europske ekonomske zajednice i Republike Islanda o ribarstvu
   (93/739/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 43., zajedno s prvim podstavkom članka 228. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je u okviru pregovora o Europskom gospodarskom prostoru (EGP-u) bilo moguće pregovarati o Sporazumu u obliku razmjene pisama između Europske ekonomske zajednice i Republike Islanda o ribarstvu;
   budući da je ovaj Sporazum dio ukupnih rezultata pregovora o EGP-u i ključni element za odobravanje Sporazuma o EGP-u od strane Zajednice;
   budući da bi trebalo odobriti ovaj Sporazum,
   ODLUČILO JE:
   Članak 1.
   Ovim se u ime Zajednice odobrava Sporazum u obliku razmjene pisama između Europske ekonomske zajednice i Republike Islanda o ribarstvu.
   Tekst Sporazuma priložen je ovoj Odluci.
   Članak 2.
   Predsjednik Vijeća izdaje obavijest da je Zajednica odobrila ovaj Sporazum.

      Sastavljeno u Bruxellesu, 13. prosinca 1993.

            Za Vijeće

            Predsjednik

         Ph. MAYSTADT

      (1)  SL C 305, 23.11.1992., str. 62.


title: 1999/575/EZ: Odluka Vijeća od 23. ožujka 1998. o sklapanju, od strane Zajednice, Europske konvencije o zaštiti kralježnjaka koji se koriste u pokusne i druge znanstvene svrhe

text:
               11/Sv. 122

               HR

               Službeni list Europske unije

               73

         31999D0575

               L 222/29

               SLUŽBENI LIST EUROPSKE UNIJE

         ODLUKA VIJEĆA
   od 23. ožujka 1998.
   o sklapanju, od strane Zajednice, Europske konvencije o zaštiti kralježnjaka koji se koriste u pokusne i druge znanstvene svrhe
   (1999/575/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 100.a, zajedno s člankom 228. stavkom 2. i člankom 228. stavkom 3., prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),

               (1)

               budući da je Vijeće 24. studenoga 1986. donijelo Direktivu 86/609/EEZ (4) o usklađivanju zakona i drugih propisa država članica o zaštiti životinja koje se koriste u pokusne i druge znanstvene svrhe, kojom se određuju zajednička pravila koja uključuju načela, ciljeve i glavne odredbe Europske konvencije o zaštiti kralježnjaka koji se koriste u pokusne i druge znanstvene svrhe;

               (2)

               budući da odredbe navedene Direktive i Konvencije utječu na uvjete proizvodnje i stavljanje na tržište proizvoda i tvari čiji razvoj uključuje pokuse koji se u njima spominju; budući da te odredbe stoga doprinose uspostavljanju i funkcioniranju unutarnjeg tržišta, čije dovršenje predstavlja jedan od glavnih ciljeva Zajednice;

               (3)

               budući da upotreba primata u pokusne i druge znanstvene svrhe povlači za sobom i rizik patnje tih životinja te se zbog toga mora smanjiti;

               (4)

               budući da je upotreba primata u pokusne i druge svrhe rezultirala hvatanjem primata u divljini i budući da bi to trebalo izbjegavati kad god je to moguće s obzirom na patnju i gubitke do kojih može doći tijekom hvatanja i prijevoza;

               (5)

               budući da Peti akcijski program za okoliš ima za cilj poduzeti pozitivne korake da se korištenje životinja u pokusima smanji do 50 % do 2000. godine; međutim, budući da taj cilj ne smije stajati na putu formuliranju i ostvarivanju ambicioznijih ciljeva;

               (6)

               budući da Zajednica povećava svoje napore za razvoj nadomjesnih načina i simulacijskih računalnih modela, pridajući posebnu pažnju radu koji provodi Europski centar za vrednovanje alternativnih metoda (ECVAM) kako bi se cilj smanjenja pokusa na životinjama postigao u bliskoj budućnosti;

               (7)

               budući da Zajednica također pruža podršku svim projektima koji potiču potpunu i jednostavnu razmjenu podataka o upotrebi životinja u pokusima te propisuju da nepotrebne dvostruke pokuse treba izbjeći između ostaloga propisima za drugog podnositelja prijave;

               (8)

               budući da je Zajednica 10. veljače 1987. potpisala Europsku konvenciju o zaštiti kralježnjaka koji se koriste u pokusne i druge znanstvene svrhe;

               (9)

               budući da je potrebno da Zajednica odobri navedenu Konvenciju,

         ODLUČILO JE:
   Članak 1.
   Zajednica odobrava Europsku konvenciju o zaštiti kralježnjaka koji se koriste u pokusne i druge znanstvene svrhe, podložno rezervi u odnosu na njezin članak 28. stavak 1.
   Tekst Konvencije naveden je u Prilogu A.
   Tekst rezerve naveden je u Prilogu B.
   Članak 2.
   1.   Predsjednika Vijeća ovlašćuje se da odredi osobu(-e) ovlaštenu(-e) za polaganje isprave o odobrenju Konvencije kod glavnog tajnika Vijeća Europe, kako je predviđeno u članku 31. Konvencije.
   2.   Prilikom polaganja isprave o odobrenju određena(-e) osoba(-e) ulaže(-u) rezervu navedenu u Prilogu B ovoj Odluci, u skladu s člankom 34. stavkom 1. Konvencije.
   Članak 3.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 23. ožujka 1998.

            Za Vijeće

            Predsjednik

         M. MEACHER

      (1)  SL C 200, 5.8.1989., str. 8.

      (2)  SL C 291, 20.11.1989., str. 43. i

      SL C 269, 16.10.1995., str. 38.

      (3)  SL C 329, 30.12.1989., str. 10.

      (4)  SL L 358, 18.12.1986., str. 1.


title: 87/595/EEZ: Odluka Vijeća od 30. studenoga 1987. o prihvaćanju, u ime Zajednice, Preporuke Vijeća za carinsku suradnju od 22. svibnja 1984. o uporabi kodova za prikazivanje elemenata podataka te četiriju njezinih priloga

text:
               02/Sv. 019

               HR

               Službeni list Europske unije

               12

         31987D0595

               L 362/22

               SLUŽBENI LIST EUROPSKE UNIJE

               30.11.1987.

      ODLUKA VIJEĆA

   od 30. studenoga 1987.
   o prihvaćanju, u ime Zajednice, Preporuke Vijeća za carinsku suradnju od 22. svibnja 1984. o uporabi kodova za prikazivanje elemenata podataka te četiriju njezinih priloga
   (87/595/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 28., 113. i 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da je namjera Preporuke Vijeća za carinsku suradnju od 22. svibnja 1984. olakšati razmjenu podataka među carinskim upravama te među takvim upravama i sudionicima u međunarodnoj trgovini koji za vrijeme takve razmjene podataka upotrebljavaju međunarodno dogovorene i opće primjenjive kodove za prikazivanje elemenata podataka; budući da se ova Preporuka, s obzirom na suvremena postignuća na području komunikacijske tehnologije, bavi predmetom od posebnog interesa za carine, a, prema tome, i za provedbu zajedničke trgovinske politike Zajednice jer učinkovito doprinosi pojednostavnjenju međunarodne trgovine;
   budući da se, s obzirom na sadašnje stanje u zakonodavstvu Zajednice, četiri priloga gore navedenoj Preporuci mogu usvojiti istodobno sa samom Preporukom,
   ODLUČILO JE:
   Članak 1.
   Ovime se u ime Zajednice usvaja Preporuka Vijeća za carinsku suradnju od 22. svibnja 1984. o uporabi kodova za prikazivanje elemenata podataka te četiri njezina dolje navedena priloga:

                           —

                           Prilog II.:

               Identifikacija spremnika,

                           —

                           Prilog V.:

               Opis robe te carinske i statističke oznake,

                           —

                           Prilog VI.:

               Carinski postupci,

                           —

                           Prilog VII.:

               Mjerne jedinice.

         Tekst Preporuke zajedno s gore navedenim prilozima priložen je ovoj Odluci.
   Članak 2.
   Predsjednik Vijeća određuje osobu koja je ovlaštena izvijestiti glavnoga tajnika Vijeća za carinsku suradnju o prihvaćanju Preporuke i priloga iz članka 1. od strane Zajednice.

      Sastavljeno u Bruxellesu 30. studenoga 1987.

            Za Vijeće

            Predsjednik

         N. WILHJELM

      (1)  SL C 318, 30.11.1987.
   PREPORUKA VIJEĆA ZA CARINSKU SURADNJU
   od 22. svibnja 1984.
   o uporabi kodova za prikazivanje elemenata podataka
   VIJEĆE ZA CARINSKU SURADNJU,

      želeći olakšati razmjenu podataka između carinskih uprava, te između carinskih uprava i sudionika međunarodne trgovine,

      smatrajući da je poželjno da se u takovoj razmjeni podataka upotrebljavaju međunarodno usuglašeni i opće primjenjivi kodovi za prikazivanje elemenata podataka,

      uzimajući u obzir i podržavajući međunarodne norme koje je usvojila Međunarodna organizacija za normizaciju (ISO) u vezi s upotrebom kodova ili struktura kodova za prikazivanje elemenata podataka,

      uzimajući u obzir i podržavajući Preporuke koje je usvojilo Radno tijelo za pomaganje u postupcima međunarodne trgovine Gospodarske komisije za Europu (GKE/UN) koje je preporučilo upotrebu kodova ili struktura kodova za prikazivanje elemenata podataka u svrhe međunarodne trgovine,

      smatrajući da kodovi ili strukture kodova iz priloga ovoj Preporuci predviđaju odgovarajuće osnove za prikazivanje elemenata podataka u razmjeni podataka,

      preporučuje da države, neovisno o tome jesu li članice Vijeća ili ne, te carinske i gospodarske unije trebaju upotrebljavati kodove ili strukture kodova iz priloga ovoj Preporuci, kao i buduće ažurirane ili ispravljene verzije tih kodova ili struktura kodova za prikazivanje elemenata podataka u razmjeni podataka između carinskih uprava te između carinskih uprava i sudionika međunarodne trgovine, kad god se ukaže potreba za određivanjem kodova,

      naglašava da prihvaćanje ove Preporuke iziskuje prihvaćanje Preporuke i najmanje jednog njezinog priloga te da se svaki prilog treba smatrati zasebnom Preporukom,

      zahtijeva od država, neovisno o tome jesu li članice Vijeća ili ne, te od carinskih i gospodarskih unija koje prihvate ovu Preporuku, da obavijeste glavnoga tajnika o prilogu ili prilozima koje su usvojile, datumu od kojega počinju primjenjivati Preporuku te o uvjetima njezine primjene. Glavni će tajnik tu informaciju prenijeti carinskim upravama svih članica. Ovu će informaciju također prenijeti i svim carinskim upravama država koje nisu članice te svim carinskim ili gospodarskim unijama koje su prihvatile ovu Preporuku.
   PRILOG II.
   IDENTIFIKACIJA SPREMNIKA

      Preporučeni kodovi

   1.   Pozornost je usmjerena na kod ISO koji sadrži međunarodnu normu 6346 (Teretni spremnici – kodiranje, identifikacija i označavanje) za prikazivanje podataka u vezi s teretnim spremnicima koji se koriste u prijevoznim sredstvima osim zračnoga prijevoza, te na kod koji je izradila IATA za prikazivanje podatka u vezi sa zračnim teretnim spremnicima.
   2.   Kad god carina zatraži podatke za prepoznavanje spremnika, preporučuje se označavanje sa 17 znakova u ADP sustavu i povezanim dokumentima, kako bi se mogao prilagoditi kod ISO (mogućnost od ukupno 17 znakova) te sadašnje i buduće verzije koda IATA (9, odnosno, 12 znakova).

      Sažeti opis

      Kod ISO

   3.   Međunarodna norma 6346 određuje kodni sustav označavanja od 17 abecedno- brojčanih znakova za teretne spremnike te predviđa jedinstveno međunarodno prepoznavanje putem vlasničkog koda, serijskog broja i koda za državu, sustav kontrolnog broja za utvrđivanje točnosti bilježenja vlasničkog koda i serijskog broja te podataka u vezi s veličinom spremnika i tipskim osobinama.

      Kod IATA

   4.   Kod koji je razvila IATA za prikazivanje podataka u vezi sa zračnim teretnim spremnicima trenutačno sadrži 9 abecedno-brojčanih znakova (vrsta jedinice, veličina i kompatibilnost, serijski broj te vlasnički kod). Od 1990. kod IATA sadržavat će 12 abecedno-brojčanih znakova, uključujući kontrolni broj.
   PRILOG V.
   OPIS ROBE TE TARIFNI I STATISTIČKI BROJEVI

      Preporučena struktura koda

   1.   Potrebno je upotrebljavati usklađeni opis robe i sustav kodiranja.

      Sažeti opis

   2.   Usklađeni opis robe i sustav kodiranja je višenamjenska nomenklatura od šest znamenaka za robu koja se može prevoziti, a koja istodobno zadovoljava potrebe carinskih uprava, statističara koji se bave vanjskom trgovinom i proizvodnjom te prijevoznika i proizvođača. Usklađeni sustav podoban je za automatsku obradu i prijenos podataka te predviđa zajedničku terminologiju i kod koji posebno identificira skupine robe 5 019 koji je nastao iz detaljnog proširenja četveroznamenkaste oznake 1 241. Posljednji je rezultat izrazito opsežne revizije i ažuriranja ne samo detalja nego i strukture Nomenklature Vijeća za carinsku suradnju (CCCN). Ako je potrebno, usklađeni se sustav može dodatno razdijeliti da bi se zadovoljili nacionalni i međunarodni zahtjevi.
   PRILOG VI.
   CARINSKI POSTUPCI

      Preporučeni kod

   1.   Za prikazivanje carinskih postupaka treba upotrebljavati opće smjernice i jednoznamenkasti kod u carinskoj primjeni računala koje je izradilo Radno tijelo Vijeća za carinsku suradnju. Opće smjernice i jednoznamenkasti kod nalaze se u datoteci o računalnom vođenju carinskih operacija.

      Sažeti opis

   2.   Kod za prikazivanje carinskih postupaka koji je izradilo Radno tijelo Vijeća za carinsku suradnju o carinskoj primjeni računala opći je jednoznamenkasti kod u okviru kojega se prepoznaju glavni carinski postupci te unutar kojega korisnici mogu razviti jedinstvene kodove, kako bi se zadovoljili nacionalni i međunarodni zahtjevi.
   PRILOG VII.
   MJERNE JEDINICE

      Preporučeni kodovi

   1.   Za prikazivanje mjernih jedinica treba upotrebljavati kodove koji se nalaze u Preporuci GKE/UN br. 20. (Kodovi za mjerne jedinice korištene u međunarodnoj trgovini).

      Sažeti opis

   2.   Kodovi za mjerne jedinice koje je izradio GKE/UN sastoje se od abecednog koda fiksne dužine (tri slova) i numeričkog koda fiksne dužine (tri brojke).


title: 2006/233/EZ: Odluka Vijeća od 27. veljače 2006. o sklapanju Sporazuma između Europske zajednice i Švicarske Konfederacije o suradnji u području statistike

text:
               11/Sv. 111

               HR

               Službeni list Europske unije

               104

         32006D0233

               L 090/1

               SLUŽBENI LIST EUROPSKE UNIJE

         ODLUKA VIJEĆA
   od 27. veljače 2006.
   o sklapanju Sporazuma između Europske zajednice i Švicarske Konfederacije o suradnji u području statistike
   (2006/233/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 285. u vezi s njegovim člankom 300. stavkom 2. prvom rečenicom, i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Vijeće je ovlastilo Komisiju 20. srpnja 2000. za vođenje pregovora o Sporazumu o suradnji u području statistike sa Švicarskom Konfederacijom.

               (2)

               U skladu s Odlukom Vijeća od 26. listopada 2004., i podložno njegovom kasnijem sklapanju, Sporazum je potpisan u ime Europske zajednice 26. listopada 2004.

               (3)

               Sporazum bi trebalo odobriti,

         ODLUČILO JE:
   Članak 1.
   Ovime se u ime Europske zajednice odobrava Sporazum između Europske zajednice i Švicarske Konfederacije o suradnji u području statistike.
   Tekst Sporazuma priložen je ovoj Odluci.
   Članak 2.
   Na Zajedničkom odboru osnovanom na temelju članka 3. Sporazuma Zajednicu predstavlja Komisija uz pomoć predstavnika država članica.
   Stajališta koje će zauzeti Zajednica u vezi s odlukama Zajedničkog odbora usvaja Vijeće, djelujući kvalificiranom većinom na prijedlog Komisije, za pitanja u vezi s financijskim doprinosom Švicarske. Za sve ostale odluke Zajedničkog odbora i za preporuke stajalište Zajednice usvaja Komisija.
   Članak 3.
   Predsjednik Vijeća šalje obavijest kako je predviđeno člankom 13. Sporazuma u ime Europske zajednice (2).
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 27. veljače 2006.

            Za Vijeće

            Predsjednik

         U. PLASSNIK

      (1)  Mišljenje je doneseno 14. prosinca 2004. (još nije objavljeno u Službenom listu).

      (2)  Dan stupanja na snagu Sporazuma objavit će glavno tajništvo Vijeća u Službenom listu Europske unije.


title: Odluka Vijeća 2012/36/ZVSP od 23. siječnja 2012. o izmjeni Odluke 2010/639/ZVSP o mjerama ograničavanja protiv Republike Bjelarusa

text:
               18/Sv. 6

               HR

               Službeni list Europske unije

               262

         32012D0036

               L 019/31

               SLUŽBENI LIST EUROPSKE UNIJE

         ODLUKA VIJEĆA 2012/36/ZVSP
   od 23. siječnja 2012.
   o izmjeni Odluke 2010/639/ZVSP o mjerama ograničavanja protiv Republike Bjelarusa
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 25. listopada 2010. usvojilo Odluku 2010/639/ZVSP o mjerama ograničavanja protiv Republike Bjelarusa (1).

               (2)

               Vijeće je 10. listopada 2011. usvojilo Odluku 2011/666/ZVSP (2). kojom se produljuje važenje postojećih mjera ograničavanja do 31. listopada 2012.

               (3)

               S obzirom na ozbiljnost situacije u Republici Bjelarusu, trebale bi se donijeti dodatne mjere protiv Republike Bjelarusa.

               (4)

               Ograničenja povezana s ulaskom i zamrzavanjem sredstava i ekonomskih izvora trebala bi se primijeniti za osobe odgovorne za teška kršenja ljudskih prava ili represiju nad civilnim društvom i demokratskom oporbom, a posebno za osobe na vodećim položajima te za osobe i subjekte koje imaju koristi od Lukashenkova režima ili ga podupiru, posebno osobe i subjekti koji pružaju financijsku ili materijalnu pomoć režimu.

               (5)

               U skladu s tim Odluka 2010/639/ZVSP bi se trebala odgovarajuće izmijeniti,

         DONIJELO JE OVU ODLUKU:
   Članak 1.
   Odluka 2010/639/ZVSP ovime se mijenja kako slijedi:

               (1)

               U članku 1. stavku 1. dodaju se sljedeće točke:

                           „(e)

                           za teška kršenja ljudskih prava ili represiju nad civilnim društvom i demokratskom oporbom u Republici Bjelarusu kako je navedeno u Prilogu V.;

                           (f)

                           osobe i subjekte koji imaju koristi od Lukashenkova režima ili ga podupiru kako je navedeno u Prilogu V.”

               (2)

               U članku 2. stavku 1. umeću se sljedeće točke:

                           „(c)

                           za teška kršenja ljudskih prava ili represiju nad civilnim društvom i demokratskom oporbom u Republici Bjelarusu kako je navedeno u Prilogu V.;

                           (d)

                           i osobe i subjekte koji imaju koristi od Lukashenkova režima ili ga podupiru kako je navedeno u Prilogu V.”

               (3)

               U članku 2. točka 2. zamjenjuje se sljedećim:
               „2.   Zabranjeno je osobama navedenima u prilozima III.A, IV. i V. neposredno ili posredno davati na raspolaganje ili u njihovu korist bilo kakva sredstva ili ekonomske izvore.”

               (4)

               U članku 3. stavku 1. točka (a) zamjenjuje se sljedećim:

                           „(a)

                           potrebne za zadovoljavanje osnovnih potreba osoba navedenih u prilozima III.A, IV. i V. i njihovih uzdržavanih članova obitelji, uključujući plaćanja za hranu, stanarinu ili hipoteku, lijekove i zdravstvenu skrb, poreze, premije osiguranja i komunalne usluge;”.

         Članak 2.
   Prilog ovoj odluci dodaje se Odluci 2010/639/ZVSP kao Prilog V.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 23. siječnja 2012.

            Za Vijeće

            Predsjednica

         C. ASHTON

      (1)  SL L 280, 26.10.2010., str. 18.

      (2)  SL L 265, 11.10.2011., str. 17.
   PRILOG

         „PRILOG V.

            Popis osoba i subjekata iz članka 1. stavka 1. točaka (e) i (f) i članka 2. stavka 1. točaka (c) i (d)

                     Osobe

                     Subjekti”


title: Odluka Vijeća (EU) 2015/239 od 10. veljače 2015. o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Demokratske Republike Svetog Tome i Prinsipea

text:
               16.2.2015

               HR

               Službeni list Europske unije

               L 40/4

         ODLUKA VIJEĆA (EU) 2015/239
   od 10. veljače 2015.
   o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Demokratske Republike Svetog Tome i Prinsipea
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218., stavkom 6., drugim podstavkom, točkom (a) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 23. srpnja 2007. odobrilo Sporazum o partnerstvu u ribarstvu između Demokratske Republike Svetog Tome i Prinsipea i Europske zajednice (dalje u tekstu „Sporazum o partnerstvu”) donošenjem Uredbe (EZ) br. 894/2007 (1).

               (2)

               Primjena zadnjeg Protokola (2) o utvrđivanju ribolovnih mogućnosti i financijskog doprinosa predviđenih Sporazumom o partnerstvu prestala je 12. svibnja 2014.

               (3)

               Unija je ispregovarala s Demokratskom Republikom Svetim Tomom i Prinsipeom novi Protokol za razdoblje od četiri godine kojim se plovilima Unije odobravaju ribolovne mogućnosti u vodama koje su u području ribarstva pod suverenitetom ili jurisdikcijom Demokratske Republike Svetog Tome i Prinsipea.

               (4)

               Taj novi Protokol potpisan je u skladu s Odlukom Vijeća 2014/334/EU (3) i privremeno se primjenjuje od datuma njegova potpisivanja.

               (5)

               Stoga je primjereno odobriti novi Protokol.

               (6)

               Sporazumom o partnerstvu osniva se Zajednički odbor koji je zadužen za nadzor primjene tog Sporazuma. Nadalje, u skladu s Protokolom, Zajednički odbor može odobriti određene izmjene Protokola. Radi olakšanja odobrenja tih izmjena, prikladno je ovlastiti Komisiju, podložno posebnim uvjetima, za njihovo odobravanje na temelju pojednostavnjenog postupka,

         DONIJELO JE OVU ODLUKU:
   Članak 1.
   Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Demokratske Republike Svetog Tome i Prinsipea (dalje u tekstu „Protokol”) odobrava se u ime Unije (4).
   Članak 2.
   Predsjednik Vijeća, u ime Unije, daje obavijest predviđenu člankom 15. Protokola (5).
   Članak 3.
   Podložno odredbama i uvjetima utvrđenima u Prilogu, Komisiju se ovlašćuje da u ime Unije odobri izmjene Protokola učinjene u okviru Zajedničkog odbora.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 10. veljače 2015.

            Za Vijeće

            Predsjednik

         E. RINKĒVIČS

      (1)  Uredba Vijeća (EZ) br. 894/2007 od 23. srpnja 2007. o sklapanju Sporazuma o partnerstvu u ribarstvu između Demokratske Republike Svetog Tome i Prinsipea i Europske zajednice (SL L 205, 7.8.2007., str. 35.).

      (2)  Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Demokratske Republike Svetog Tome i Prinsipea (SL L 136, 24.5.2011., str. 5.).

      (3)  Odluka Vijeća 2014/334/EU od 19. svibnja 2014. o potpisivanju, u ime Europske unije, i o privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske unije i Demokratske Republike Svetog Tome i Prinsipea (SL L 168, 7.6.2014., str. 1.).

      (4)  Protokol je objavljen u SL L 168, 7.6.2014., str. 3. zajedno s odlukom o njegovu potpisivanju.

      (5)  Datum stupanja na snagu Protokola objavit će Glavno tajništvo Vijeća u Službenom listu Europske unije.

      PRILOG

         Opseg ovlaštenja i postupak za utvrđivanje stajališta Unije u okviru Zajedničkog odbora

                  1.

                  Komisija je ovlaštena pregovarati s Demokratskom Republikom Svetim Tomom i Prinsipeom i, prema potrebi te podložno poštovanju stavka 3. ovog Priloga, odobriti izmjene Protokola u odnosu na sljedeća pitanja:

                              (a)

                              odluku o modalitetima sektorske potpore u skladu s člankom 3. Protokola;

                              (b)

                              prilagodbu odredbi koje se odnose na uvjete za obavljanje ribolova i provedbena pravila Protokola i njegovih priloga u skladu s člankom 5. stavkom 2. Protokola..

                  2.

                  U okviru Zajedničkog odbora uspostavljenog na temelju Sporazuma o partnerstvu Unija:

                              (a)

                              djeluje u skladu s ciljevima koje Unija želi postići u okviru zajedničke ribarstvene politike;

                              (b)

                              poštuje zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s mjerodavnim pravilima koja su donijele regionalne organizacije za upravljanje u ribarstvu.

                  3.

                  Kada se predviđa donošenje odluke o izmjenama Protokola iz stavka 1. na sastanku Zajedničkog odbora, poduzimaju se mjere potrebne kako bi se osiguralo da će se stajalištem koje će se izraziti u ime Unije uzeti u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija službe Komisije Vijeću ili njegovim pripremnim tijelima, pravovremeno prije relevantnog sastanka Zajedničkog odbora, šalju na razmatranje i odobrenje dokument koji sadržava pojedinosti o prijedlogu stajališta Unije.
                  Stajalište Unije predviđeno u pripremnom dokumentu smatra se usuglašenim, osim ako se tome protivi određeni broj država članica koji predstavlja blokirajuću manjinu tijekom sastanka pripremnog tijela Vijeća ili u roku od dvadeset dana od primitka pripremnog dokumenta, ovisno o tome što nastupi ranije. U slučaju takvog protivljenja, pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi se stajalištem Unije uzeli u obzir novi elementi, pitanje se upućuje Vijeću ili njegovim pripremnim tijelima.
                  Komisija je pozvana poduzeti sve pravovremene mjere potrebne u smislu daljnjeg postupanja u vezi s odlukom Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.


title: Odluka Vijeća od 2. prosinca 2004. o izmjeni Odluke Vijeća od 27. ožujka 2000. o ovlašćivanju direktora Europola za početak pregovora o sporazumima s trećim zemljama i tijelima koja nisu povezana s EU-om

text:
               19/Sv. 003

               HR

               Službeni list Europske unije

               162

         32004D1222(01)

               C 317/1

               SLUŽBENI LIST EUROPSKE UNIJE

               02.12.2004.

      ODLUKA VIJEĆA

   od 2. prosinca 2004.
   o izmjeni Odluke Vijeća od 27. ožujka 2000. o ovlašćivanju direktora Europola za početak pregovora o sporazumima s trećim zemljama i tijelima koja nisu povezana s EU-om
   (2004/C 317/01)
   VIJEĆE EUROPSKE UNIJE,
   uzimajući u obzir članak 42. stavak 2., članak 10. stavak 4. i članak 18. Konvencije o osnivanju Europskoga policijskoga ureda (Konvencija o Europolu) (1),
   uzimajući u obzir Akt Vijeća od 3. studenoga 1998. o utvrđivanju pravila kojima se uređuju vanjski odnosi Europola s trećim zemljama i tijelima koja nisu povezana s Europskom unijom (2), a posebno članak 2. tog Akta,
   uzimajući u obzir Akt Vijeća od 3. studenoga 1998. o utvrđivanju pravila kojima se uređuje Europolovo primanje podataka od trećih stranaka (3), a posebno članak 2. tog Akta,
   uzimajući u obzir Akt Vijeća od 12. ožujka 1999. o donošenju pravila kojima se uređuje Europolov prijenos osobnih podataka trećim zemljama i trećim tijelima (4), a posebno članke 2. i 3. tog Akta,
   budući da:

               (1)

               Operativni zahtjevi i potreba za učinkovitom borbom protiv organiziranih oblika kriminaliteta putem Europola nalažu da se Australija doda na popis trećih zemalja s kojima je direktor Europola ovlašten započeti pregovore.

               (2)

               Odluku Vijeća od 27. ožujka 2000. (5) trebalo bi stoga izmijeniti,

         ODLUČILO JE:
   Članak 1.
   Odluka Vijeća od 27. ožujka 2000. ovime se mijenja kako slijedi:
   U članku 2. stavku 1., ispod naslova „Treće zemlje” dodaje se sljedeća država na abecedni popis:

               „—

               Australija”.

         Članak 2.
   Ova se Odluka objavljuje u Službenom listu Europske unije.
   Članak 3.
   Ova Odluka stupa na snagu sljedećeg dana od dana donošenja.

      Sastavljeno u Bruxellesu 2. prosinca 2004.

            Za Vijeće

            Predsjednik

         P. H. DONNER

      (1)  SL C 316, 27.11.1995., str. 2.

      (2)  SL C 26, 30.1.1999., str. 19.

      (3)  SL C 26, 30.1.1999., str. 17.

      (4)  SL C 88, 30.3.1999., str. 1.

      (5)  SL C 106, 13.4.2000., str. 1. Odluka kako je zadnje izmijenjena Odlukom od 13. lipnja 2002. (SL C 150, 22.6.2002., str. 1.).


title: 2009/974/EZ: Odluka Vijeća od 30. studenoga 2009. o sklapanju Sporazuma između Europske zajednice i Vlade Mongolije o određenim aspektima usluga u zračnom prometu

text:
               11/Sv. 119

               HR

               Službeni list Europske unije

               82

         32009D0974

               L 336/4

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o sklapanju Sporazuma između Europske zajednice i Vlade Mongolije o određenim aspektima usluga u zračnom prometu
   (2009/974/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2. u vezi s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma sporazumom Zajednice.

               (2)

               Komisija je u ime Zajednice u pregovorima s Vladom Mongolije dogovorila Sporazum o određenim aspektima usluga u zračnom prometu (Sporazum) u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama o zamjeni određenih odredaba postojećih bilateralnih sporazuma sporazumom Zajednice.

               (3)

               Sporazum je potpisan u ime Zajednice 3. travnja 2009. pod uvjetom njegova kasnijeg sklapanja.

               (4)

               Sporazum bi trebalo odobriti,

         ODLUČILO JE:
   Članak 1.
   Odobrava se u ime Zajednice Sporazum između Europske zajednice i Vlade Mongolije o određenim aspektima usluga u zračnom prometu.
   Tekst Sporazuma priložen je ovoj Odluci.
   Članak 2.
   Predsjednik Vijeća ovim je ovlašten imenovati osobu opunomoćenu za davanje obavijesti iz članka 7. Sporazuma.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  Mišljenje od 15.09.2009. (još nije objavljeno u Službenom listu).


title: Odluka Vijeća od 12. lipnja 2014. o imenovanju zamjenika člana Savjetodavnog odbora za sigurnost i zdravlje na radu za Litvu

text:
               14.6.2014

               HR

               Službeni list Europske unije

               C 182/16

         ODLUKA VIJEĆA
   od 12. lipnja 2014.
   o imenovanju zamjenika člana Savjetodavnog odbora za sigurnost i zdravlje na radu za Litvu
   2014/C 182/04
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća od 22. srpnja 2003. o osnivanju Savjetodavnog odbora za sigurnost i zdravlje na radu (1), a posebno njezin članak 3.,
   uzimajući u obzir popis kandidata koji su Vijeću podnijele vlade država članica,
   budući da:

               (1)

               Odlukama od 22. travnja 2013. (2) i 2. prosinca 2013. (3), Vijeće je imenovalo članove i zamjenike članova Savjetodavnog odbora za sigurnost i zdravlje na radu za razdoblje od 22. travnja 2013. do 28. veljače 2016.

               (2)

               Vlada Litve predložila je dodatnog kandidata za mjesto koje treba popuniti,

         DONIJELO JE OVU ODLUKU:
   Članak 1.
   Zamjenikom člana Savjetodavnog odbora za sigurnost i zdravlje na radu za razdoblje do 28. veljače 2016. imenuje se:
   III.   PREDSTAVNICI POSLODAVACA

               Država

               Član

               Zamjenik

               Litva

               gđa Nadežda FILIPOVA

         Članak 2.
   Članove i zamjenike članova koji još nisu predloženi Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 12. lipnja 2014.

            Za Vijeće

            Predsjednik

         Y. MANIATIS

      (1)  SL C 218, 13.9.2003., str. 1.

      (2)  Odluka Vijeća od 22. travnja 2013. o imenovanju članova i zamjenika članova Savjetodavnog odbora za sigurnost i zdravlje na radu (SL C 120, 26.4.2013., str. 7.).

      (3)  Odluka Vijeća od 2. prosinca 2013. o imenovanju članova i zamjenika članova Savjetodavnog odbora za sigurnost i zaštitu zdravlja na radu za Hrvatsku, Mađarsku, Portugal i Ujedinjenu Kraljevinu (SL C 358, 7.12.2013., str. 3.).


title: 95/35/EZ: Odluka Vijeća od 19. prosinca 1994. o sklapanju Sporazuma u obliku razmjene pisama između Europske zajednice i Kraljevine Maroka o režimu uvoza u Europsku zajednicu rajčica i tikvica koje su podrijetlom iz Maroka i uvoze se iz Maroka

text:
               03/Sv. 038

               HR

               Službeni list Europske unije

               23

         31995D0035

               L 048/21

               SLUŽBENI LIST EUROPSKE UNIJE

               19.12.1994.

      ODLUKA VIJEĆA

   od 19. prosinca 1994.
   o sklapanju Sporazuma u obliku razmjene pisama između Europske zajednice i Kraljevine Maroka o režimu uvoza u Europsku zajednicu rajčica i tikvica koje su podrijetlom iz Maroka i uvoze se iz Maroka
   (95/35/EZ)
   VIJEĆE EUROPSKE UNIJE
   uzimajući u obzir Ugovor o osnivanju Europske zajednice, a posebno njegov članak 113., u vezi s prvom rečenicom njegovog članka 228. stavka 2.,
   uzimajući obzir prijedlog Komisije,
   budući da je u okviru Urugvajske runde višestranih trgovinskih pregovora režim uvoza rajčica i tikvica izmijenjen;
   budući da članak 25. Sporazuma o suradnji između Europske ekonomske zajednice i Kraljevine Maroka predviđa da Zajednica može, ako se postojeća pravila izmijene, izmijeniti režim predviđen Sporazumom za predmetne proizvode;
   budući da se Zajednica sporazumjela s Kraljevinom Maroko da će se navedeni režim prilagoditi na osnovi Sporazuma u obliku razmjene pisama;
   budući da bi taj Sporazum sada trebalo odobriti;
   budući da je potrebno odrediti i detaljna pravila za provedbu navedenog Sporazuma u obliku razmjene pisama,
   ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Kraljevine Maroka o režimu uvoza u Europsku zajednicu rajčica i tikvica koje su podrijetlom iz Maroka i uvoze se iz Maroka.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu.
   Članak 3.
   Detaljni dogovori za provedbu ovog Sporazuma, uključujući i moguće nadzorne mjere, donijet će se, ako to bude potrebno, u skladu s postupkom previđenim člankom 33. Uredbe Vijeća (EEZ) br. 1035/72 od 18. svibnja 1972. o zajedničkoj organizaciji tržišta voćem i povrćem (1) ili u skladu s odredbama Uredbe Vijeća (EZ) br. 1981/94 od 25. srpnja 1994. o otvaranju i načinu upravljanja carinskim kvotama Zajednice za neke proizvode podrijetlom iz Alžira, Cipra, Egipta, Izraela, Jordana, Malte, Maroka, okupiranih područja, Tunisa i Turske te o detaljnim pravilima za proširenje i prilagodbu tih carinskih kvota (2).
   Ako provedba Sporazuma zahtjeva blisku suradnju s Kraljevinom Maroko, Komisija može poduzeti potrebne mjere za osiguranje takve suradnje.

      Sastavljeno u Bruxellesu 19. prosinca 1994.

            Za Vijeće

            Predsjednik

         K. KINKEL

      (1)  SL L 118, 20.5.1972., str. 1. Uredba kako je zadnje izmijenjena Uredbom Komisije (EZ) br. 2753/94 (SL L 292, 12.11.1994., str. 3.)

      (2)  SL L 199, 2.8.1994., str. 1.


title: 2007/827/EZ: Odluka Vijeća od 22. studenoga 2007. o sklapanju Sporazuma između Europske zajednice i Republike Moldove o pojednostavnjenju izdavanja viza

text:
               11/Sv. 128

               HR

               Službeni list Europske unije

               206

         32007D0827

               L 334/168

               SLUŽBENI LIST EUROPSKE UNIJE

         ODLUKA VIJEĆA
   od 22. studenoga 2007.
   o sklapanju Sporazuma između Europske zajednice i Republike Moldove o pojednostavnjenju izdavanja viza
   (2007/827/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 62. stavak 2. točku (b) podtočke i. i ii., u vezi s prvom rečenicom članka 300. stavka 2. prvog podstavka i članka 300. stavka 3. prvog podstavka,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Komisija je u ime Europske zajednice pregovorima dogovorila Sporazum s Republikom Moldovom o pojednostavnjenju izdavanja viza.

               (2)

               Sporazum je u ime Europske zajednice potpisan 10. listopada 2007., podložno njegovom mogućem kasnijem sklapanju, u skladu s Odlukom Vijeća donesenom 9. listopada 2007.

               (3)

               Sporazum bi trebalo odobriti.

               (4)

               Sporazumom se osniva Zajednički odbor za upravljanje Sporazumom, koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Zajednice u tom slučaju.

               (5)

               U skladu s Protokolom o stajalištu Ujedinjene Kraljevine i Irske, i Protokolom o uključivanju schengenske pravne stečevine u okvir Europske unije, koji su priloženi Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska ne sudjeluju u donošenju ove Uredbe, ona ih ne obvezuje niti se na njih primjenjuje.

               (6)

               U skladu s Protokolom o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju,

         ODLUČILO JE:
   Članak 1.
   Ovim se u ime Zajednice odobrava Sporazum između Europske zajednice i Republike Moldove o pojednostavnjenju izdavanja viza.
   Tekst Sporazuma priložen je ovoj Odluci (1).
   Članak 2.
   Predsjednik Vijeća daje obavijest predviđenu u članku 15. stavku 1. Sporazuma (2).
   Članak 3.
   Komisija, kojoj pomažu stručnjaci iz država članica, predstavlja Zajednicu u Zajedničkom odboru stručnjaka koji je osnovan člankom 12. Sporazuma.
   Članak 4.
   Stajalište Zajednice unutar Zajedničkog odbora stručnjaka u pogledu donošenja njegovog poslovnika u skladu s člankom 12. stavkom 4. Sporazuma utvrđuje Komisija nakon savjetovanja s posebnim odborom kojeg imenuje Vijeće.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 22. studenoga 2007.

            Za Vijeće

            Predsjednik

         M. PINHO

      (1)  SL L 334, 19.12.2007., str. 169.

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća od 21. listopada 2013. o donošenju stajališta Vijeća o nacrtu izmjene proračuna br. 6 Europske unije za financijsku godinu 2013.

text:
               30.10.2013

               HR

               Službeni list Europske unije

               C 316/8

         ODLUKA VIJEĆA
   od 21. listopada 2013.
   o donošenju stajališta Vijeća o nacrtu izmjene proračuna br. 6 Europske unije za financijsku godinu 2013.
   2013/C 316/04
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EZ, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2013. konačno je usvojen 12. prosinca 2012. (2),

               —

               Komisija je 10. srpnja 2013. podnijela prijedlog koji sadrži nacrt izmjene proračuna br. 6 za opći proračun za financijsku godinu 2013.,

               —

               Komisija je 20. rujna 2013. podnijela prijedlog koji sadrži pismo izmjene nacrta izmjene proračuna br. 6 za opći proračun za financijsku godinu 2013.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 6 Europske unije za financijsku godinu 2013., izmijenjenom pismom izmjena, doneseno je 21. listopada 2013.
   Cjeloviti tekst dostupan je za čitanje ili preuzimanje na web-mjestu Vijeća: http://www.consilium.europa.eu/

      Sastavljeno u Bruxellesu 21. listopada 2013.

            Za Vijeće

            Predsjednik

         L. LINKEVIČIUS

      (1)  SL L 298, 26.10.2012., str. 1.

      (2)  SL L 66, 8.3.2013., str. 1., s ispravkom u SL L 134, 18.5.2013., str. 21.